കോഴിക്കോട് പുഷ്പ

ആദ്യകാല മലയാള ചലച്ചിത്ര ഗായികയാണ് കോഴിക്കോട് പുഷ്പ(മരണം :01 ഓഗസ്റ്റ് 2024).https://www.mathrubhumi.com/movies-music/news/playback-singer-kozhikode-pushpa-passed-away-1.9779190 1954ൽ, പതിന്നാലാം വയസിലാണ്  ‘നീലക്കുയിൽ’ സിനിമയിലെ ‘കടലാസു വഞ്ചിയേറി, കടലും കടന്നുകേറി കളിയാടുമിളം കാറ്റിൽ ചെറുകാറ്റുപായ പാറി....’ എന്ന ഗാനം പുഷ്പ പാടുന്നത്.  ‘നീലക്കുയിലി’ൽ പി. ഭാസ്കരൻ രചിച്ച് കെ. രാഘവൻ ഈണമിട്ട ഈ ഗാനം പാടിയതോടെ പുഷ്പ പ്രശസ്തയായി.
ജീവിതരേഖ
തലശ്ശേരിയിലാണ് പുഷ്പയുടെ തറവാട്. കോഴിക്കോട് മാവൂർ റോഡിനടുത്ത് ജാനകീമന്ദിരം വീട്ടിലാണ്
ജനിച്ചതും വളർന്നതും. മൂത്തസഹോദരിമാരായ തുളസിയും കൗസല്യയും കാലിക്കറ്റ് സിസ്റ്റേഴ്‌സ്
എന്നപേരിൽ കച്ചേരികൾ അവതരിപ്പിച്ചിരുന്നു. പുഷ്പയുടെ സംഗീതപഠനം അവരിൽനിന്നായിരുന്നു. 1950-ൽ കോഴിക്കോട് ആകാശവാണിയിൽ പുഷ്പയുടെ ‘സുലളിത സുമധുര’ എന്ന ലളിതഗാനാലാപനം കേട്ടാണ്
പി. ഭാസ്കരൻ നീലക്കുയിലിൽ പാടാൻ വിളിക്കുന്നത്. 1953-ൽ ‘ലോകനീതി’ എന്ന സിനിമയിൽ അഭയദേവ് - ദക്ഷിണാമൂർത്തി ടീമിനുവേണ്ടി രണ്ടു പാട്ടുകൾ
പാടിയെങ്കിലും ശ്രദ്ധനേടിയില്ല. അതിനുശേഷമാണ് നീലക്കുയിലിലേക്കുള്ള അവസരം.  ‘നീലക്കുയിലി’നു ശേഷം ഒട്ടേറെ അവസരങ്ങൾ തേടിയെത്തിയെങ്കിലും അതിനിടയിൽ പുഷ്പ വിവാഹിതായി. വിവാഹത്തോടെ ഈ രംഗത്തു നിന്ന് പിന്മാറി.

എൺപത്തിനാലാം വയസിൽ ചെന്നൈയിൽ വച്ച് അന്തരിച്ചു. 

കെ.വി. സുകുരാജൻ ആണ് പുഷ്പയുടെ ഭർത്താവ്. മക്കൾ: പുഷ്പരാജ് വാചാലി, സൂര്യ, സൈറ,

അവലംബം

വർഗ്ഗം:മലയാളചലച്ചിത്രപിന്നണിഗായകർ